laion/Wikipedia-Exotic huggingface dataset:
סטיב סקיי

אישטוואן סֵקֶיי או סטיב סֵקֶיי (בהונגרית: Székely István; באנגלית: Steve Sekely; בודפשט, 25 בפברואר 1899 – פאלם ספרינגס, קליפורניה, ארצות הברית, 11 במרץ 1979) היה במאי קולנוע יהודי-הונגרי-אמריקאי. אישטוואן סקיי נולד בבודפשט במשפחה יהודית בורגנית כבנם הבכור של מרצל סקיי (במקור:שטרן), אדריכל, ושל מריה וכסלר. הוא למד באוניברסיטת בודפשט לטכנולוגיה ולכלכלה במשך שנתיים, אך הפסיק את לימודיו והפך לעיתונאי. הוא עבד בכתב העת "השבוע" ((A Hét (folyóirat, 1890–1924), אחר כך היה העורך של כתב העת ההיתולי "אישטוק המשוגע" (Bolond Istók) שהיה דומה לכתב העת ההיתולי המפורסם הוותיק והנפוץ יותר בורשסם ינקו, כמו גם היה המחבר של כמ חלקים ממופעי "קברט אפולו". בשנות ה-20 של המאה ה-20 היה הכתב בגרמניה של היומון ההונגרי "עיתון" (Újság) וישב בברלין, אך לצד זה עבד גם עם התסריטאי במאי וסופר לודוויג וולף ככותב שותף. סקיי ביים סרטי קולנוע משנת 1929. הוא חזר להונגריה בשנת 1931 וב-28 באוקטובר 1933 נשא לאישה את השחקנית היהודייה אירן אגאי (1913–1950) עמה עבר לארצות הברית (שם היא נפטרה באופן פתאומי וטראגי בגיל 38) בשנת 1938 כבריחה מהלאומיות, מהנאציזם ומרדיפת היהודים בהונגריה ובגרמניה. בשנת 1945 הקים סקיי חברת סרטים בארצות הברית בשם Star Pictures. הוא עבד במקסיקו בשנת 1950, בגרמניה המערבית בשנת 1953, באיטליה בין השנים 1954 לבין 1955, ובבריטניה ב-1962. יצירתו האחרונה הייתה הסרט ההונגרי "עץ השיטה הסגול" (Lila ákác) שהוסרט בשנת 1972, אותו ביים כבמאי וכתב כתסריטאי. הוא עבד עם שחקנים כמו ג'ון קרדין, גייל פטריק, ננסי קלי, נאנט בורדו, ליונל אטוויל, טום ניל, ריצ'רד בייסהארט, פטרישיה רוק, ג'ון וינדהם, רודי וולי ואוטו קרוגר. לפי מדינת ההפקה (באנגלית), ביניהם כמה סרטים בלתי נשכחים כמו "היפוליט, רב השרתים" משנת 1931. Next, Please! (1930) Germany The Great Longing (1930) Germany Hyppolit, the Butler (1931) Hungary Flying Gold (1932) Hungary A Tremendously Rich Man (1932) Germany Scandal in Budapest (1933) The Rakoczi March (1933) Austria/Germany/Hungary Emmy (1934) Hungary Romance of Ida (1934) Hungary Ball at the Savoy (1935) Austria/Hungary Half-Rate Honeymoon (1936) Hungary Cafe Moscow (1936) Hungary Number 111 (1938) Hungary Miracle on Main Street (1939) first US film Behind Prison Walls (1943) US Revenge of the Zombies (1943) US Women in Bondage (1943) US Lady in the Death House (1944) US Waterfront (1944) US My Buddy (1944) US Lake Placid Serenade (1944) US The Fabulous Suzanne (1946) US Blonde Savage (1947) US Hollow Triumph (1948) US Amazon Quest (1949) US Stronghold (1951) US The Empress of China (1953) West Germany The Missing Scientists (1955) UK Cartouche (1955) Italy/France Desert Desperadoes (1959) Italy The Day of the Triffids (1962) UK Kenner (1969) US The Girl Who Liked Purple Flowers (1973) Hungary Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X לקסיקון ביוגרפי הונגרי מדיה וקבצים בנושא סטיב סקיי בוויקישיתוף סטיב סקיי, במסד הנתונים הקולנועיים IMDb (באנגלית) סטיב סקיי, באתר AllMovie (באנגלית) סטיב סקיי, במסד הנתונים הקולנועיים KinoPoisk (ברוסית) בדנובה Sulinet.hu Filmkatallasz.hu A házasságkötés bejegyezve a Bp. VI. ker. polgári házassági akv. 1570/1933. folyószáma alatt. Székely István
הבה נתאהב

הבה נתאהב (באנגלית: Let's Make Love) הוא סרט קומדיה מוזיקלית אמריקאי משנת 1960, בבימויו של ג'ורג' קיוקור, עם איב מונטאן, מרילין מונרו וטוני רנדל בתפקידים הראשיים. זה הסרט המוזיקלי האחרון של מונרו לפני סרטה האחרון, "יוצאי הדופן". בתקופת הצילומים התפתח ביניהם רומן אהבה קצר לדאבון בני זוגם – סימון סיניורה וארתור מילר. ז'אן מארק קלמו (איב מונטאן) הוא מיליארדר, דור שמיני למשפחת קלמו. הוא נהנתן ורודף נשים ידוע. יום אחד מראה אלכסנדר קופמן (טוני רנדל) למנכ"ל החברה ג'ורג' ואלש (וילפריד הייד-וייט), ידיעה בווראיטי כי בתיאטרון באוף ברודוויי עומדים להעלות רביו ובו סאטירה על קלמו. קופמן מציע למעסיקו ללכת לתיאטרון ולהתרשם ממנו וזה ימזער את הנזק ליחסי הציבור שלו. הם מגיעים לתיאטרון וצופים בזמרת/רקדנית, אמנדה דל (מרילין מונרו) מבצעת את שירו של קול פורטר – "לבי שייך לדדי". קלמו מתאהב בה מיד ולאחר ההופעה הוא מציג את עצמו כאלכסנדר דיומא, סוחר בתכשיטים. קלמו קונה בדיחה מג'ו בסר (צ'רלי למונט) באלף דולר ומספר אותה לשחקנים. במקרה נמצא שם בסר ומתנפל עליו באשמת גניבה. קלמו אומר שקנה את הבדיחה ממישהו אחר תמורת 10 דולר ואמנדה נחלצת לעזרתו ואומרת שהיא "נכחה" בעת הקנייה. זה מחזק יותר את אהבתו של קלמו לאמנדה. לאחר זמן הוא קונה שרשרת ב-10,000 דולר, אומר ששוויה 5 דולר ונתן לה במתנה. כשהיא נותנת את השרשרת לחברתה מצליח קלמו לקבל אותה בחזרה בהסבירו כי הפנינים הוקרנו בקרינה רדיואקטיבית וכעת הן מסוכנות. קלמו מקבל תפקיד קטן בשיר הסאטירי "התמחות" (Specialization) אבל הזמר המבצע עם אמנדה הוא טוני דנטון (פרנקי ווהן). קלמו מקנא בטוני ומחליט לקחת שיעורים בהופעה, שירה וריקוד. מילטון ברלה (אנ') מלמד אותו הופעה, ג'ין קלי מלמד אותו לרקוד ובינג קרוסבי מלמד אותו לשיר. כעת בתיווכו של ואלש מממנת החברה את ההצגה תמורת 51% שליטה ושיבוצו של "אלכסנדר דיומא" בהצגה. קלמו מגלה לאמנדה את זהותו האמיתית אך היא לא מאמינה לו. לבסוף מתברר שבניין התיאטרון הוא ברשות אחת מחברות הבת של קלמו. הם דורשים שכר דירה מיידי לכל השנה והתיאטרון הולך להיסגר. קלמו מציע לאמנדה ללכת איתו ולדבר עם בעל החברה ואז מתברר לאמנדה כי "אלכסנדר דיומא" הוא אכן ז'אן מרק קלמו. בתחילה היא כועסת ומבקשת לעזוב אך הוא נכנס אתה למעלית, מדבר אל ליבה ושניהם שרים "הבה נתאהב" ומתחבקים. מועמדות לפרס אוסקר לפסקול המקורי הטוב ביותר מועמדות לפרס גלובוס הזהב לסרט הטוב ביותר - קומדיה או מוזיקלי מועמדות לפרס באפט"א לסרט הזר הטוב ביותר – ג'ורג' קיוקור מועמדות לפרס באפט"א לשחקן הזר הטוב ביותר בתפקיד ראשי – איב מונטאן מועמדות לפרס גילדת הכותבים של אמריקה – נורמן קרסנה, האל קנטר "הבה נתאהב", במסד הנתונים הקולנועיים IMDb (באנגלית) "הבה נתאהב", באתר נטפליקס "הבה נתאהב", באתר AllMovie (באנגלית) "הבה נתאהב", באתר Rotten Tomatoes (באנגלית) "הבה נתאהב", באתר Prime Video (באנגלית) "הבה נתאהב", במסד הנתונים הקולנועיים KinoPoisk (ברוסית) הבה נתאהב, באתר TCM קדימון להבה נתאהב, באתר יוטיוב "לבי שייך לדדי", באתר יוטיוב "התמחות", באתר יוטיוב הסצנה הסופית של הבה נתאהב, באתר יוטיוב
קרטר מקינטייר

קרטר מקינטייר (באנגלית: Carter MacIntyre; נולד ב-1979) הוא שחקן קולנוע וטלוויזיה אמריקאי, הידוע בעיקר בתפקידי הטלוויזיה בסדרות "סמויים" ו"יורשת אמריקאית". קרטר הוא יליד אטלנטה, ג'ורג'יה, ובוגר אוניברסיטת וויק פורסט. הוא סיים את בית הספר "לובט" בשנת 1997, חבר לכיתה של כריסטין לאקין. מקינטייר שיחק בתפקידי הופעות אורח בסדרות הטלוויזיה "סמית'" וב-ER. הוא החל לשחק בתפקיד מפעיל ה-CIA, ליאו נאש, בסדרת הטלוויזיה "סמויים" בשנת 2010. מקינטייר לוהק לתפקיד המלאך השומר החדש בסדרת הטלוויזיה גדולה המחיים בעונה הרביעית. מדיה וקבצים בנושא קרטר מקינטייר בוויקישיתוף קרטר מקינטייר, במסד הנתונים הקולנועיים IMDb (באנגלית) Browse "Popular" - NBC.com, NBC (באנגלית אמריקאית)
ח'מיס אבולעפיה

ח'מיס אבולעפיה (בערבית: خميس أبو العافية; 1959 – 27 בנובמבר 2020) היה איש עסקים, עיתונאי ופרשן מדיני ערבי-ישראלי, ומבעלי "מאפיית אבולעפיה". נולד ב-1959 וגדל בשכונת עג'מי שביפו. קיבל תואר ראשון במדעי החברה והרוח מאוניברסיטת תל אביב. ב-1985 רואיין לכתבה אודותיו בשבועון "העולם הזה". בהמשך קיבל תואר במשפטים ממכללת רמת-גן ותעודה בלימודי תקשורת. כעיתונאי, שימש אבולעפיה כתב לענייני ישראל בטלוויזיה המצרית, והגיש תוכנית רדיו ברדיו תל אביב כמו כן כתב טור במקומון "ידיעות תל אביב". היה חבר במועצת תאגיד השידור הציבורי. ב-2013 השתתף בפרויקט מיוחד באתר "המקום הכי חם בגיהנום" שבו פרסם מילות פרידה לדולפינריום. ב-27 בנובמבר 2020 הלך לעולמו לאחר שחלה בנגיף וירוס הקורונה. הותיר אחריו אישה ושני בנים. אדם קוטב, איתי בלומנטל, חמיס אבולעפיה הלך לעולמו אחרי שחלה בקורונה, באתר ynet, 27 בנובמבר 2020 הדס מגן ואבי שאולי, הסכינים במשפחת אבולעפיה: "בדור השלישי הכול מתחרבן", באתר גלובס, ‏6 באוקטובר 2010 חמיס אבולעפיה, כולנו אויבים, באתר nrg‏, 16 בנובמבר 2005 העולם הזה, גיליון 2475 אדם קוטב, איתי בלומנטל, חמיס אבולעפיה הלך לעולמו אחרי שחלה בקורונה, באתר ynet, 27 בנובמבר 2020 Khamis Abulafia passed away after falling ill in Corona nrg מעריב, רכש חם מהתנור, באתר nrg‏, 15 בנובמבר 2007 אביאור אבו, עם מותו של חמיס אבולעפיה: שוב נעצרה פעילות מועצת תאגיד השידור, באתר כלכליסט, 27 בנובמבר 2020 אורי פינר, החללית ששקעה בחול, באתר "המקום הכי חם בגיהנום", 23 באוקטובר 2013
בנטן

בנטן (באינדונזית: Banten) הוא אחד ממחוזות אינדונזיה הממוקם במערב האי ג'אווה. המחוז מכיל כ-4 ערים בכ-4 נפות שונות. המחוז הוקם באוקטובר 2000 לאחר שהופרד מהמחוז מערב ג'אווה. העיר הגדולה ביותר במחוז היא טאנגראנג, אך הבירה היא העיר סראנג. החלוקה הדתית של המחוז: 94.6% - מוסלמים. 3.94% - נוצרים (2.65 פרוטסטנטים ו-1.29% קתולים) 1.3% בודהיסטים 0.1% הינדואים מדיה וקבצים בנושא בנטן בוויקישיתוף אתר האינטרנט הרשמי של בנטן בנטן, באתר אנציקלופדיה בריטניקה (באנגלית) https://www.citypopulation.de/en/indonesia/admin/ ערך זה הוא קצרמר בנושא גאוגרפיה של אינדונזיה. אתם מוזמנים לתרום לוויקיפדיה ולהרחיב אותו.
מרכז ג'אווה

מרכז ג'אווה (באינדונזית: Jawa Tengah) הוא אחד ממחוזות אינדונזיה, הממוקם במרכז האי ג'אווה. המחוז הוקם באוקטובר 1945 עם עצמאות המדינה. המחוז מחולק ל-29 נפות ו-6 ערים ובירתו היא העיר סמראנג. אזור מרכז ג'אווה היה מיושב עוד מהתקופה הפרהיסטורית. עד סוף המאה ה-16 הדתות הדומיננטיות במרכז ג'אווה היו ההינדואיזם והבודהיזם, אך מצב זה השתנה עם הגעת האסלאם שהפך לדת הדומיננטית. במקום שכנו גם השלטונות ההולנדיים אשר ביססו את שלטונם באמצעות חברת הודו המזרחית ההולנדית. במהלך המלחמות הנפוליאוניות בתחילת המאה ה-19 האיים היו באופן זמני תחת שלטון האימפריה הבריטית. בסופו של דבר השלטון ההולנדי חזר לאינדונזיה בעקבות קונגרס וינה. במרץ 1942 האימפריה היפנית כבשה את ג'אווה. רבים מן התושבים המקומיים נעצרו, עונו ואף הוצאו להורג בשרירותיות על ידי השלטון היפני, ונשים רבות הפכו לשפחות מין. כ-2.4 מיליון בני אדם מתו בג'אווה מרעב בשנים 1944–1945. לאחר המלחמה ג'אווה הפכה למוקד לחימת גרילה של בדלנים אינדונזיים. ע"פ מפקד האוכלוסין האחרון משנת 2020 אוכלוסיית המחוז מנתה כ-36.5 מיליון תושבים, כ-98% מהם ג'אווניסים. החלוקה הדתית של המחוז: 95.7% – מוסלמים 4.12% – נוצרים 0.18% – אחרים מדיה וקבצים בנושא מרכז ג'אווה בוויקישיתוף אתר האינטרנט הרשמי של מרכז ג'אווה (באינדונזית) מרכז ג'אווה, באתר אנציקלופדיה בריטניקה (באנגלית) מרכז ג'אווה, ברשת החברתית פייסבוק מרכז ג'אווה, ברשת החברתית אקס (טוויטר) מרכז ג'אווה, ברשת החברתית אינסטגרם מרכז ג'אווה, סרטונים בערוץ היוטיוב https://www.citypopulation.de/en/indonesia/admin/ ערך זה הוא קצרמר בנושא גאוגרפיה של אינדונזיה. אתם מוזמנים לתרום לוויקיפדיה ולהרחיב אותו.
צפון קאלימנטן

צפון קאלימנטן (באינדונזית: Kalimantan Utara) הוא אחד ממחוזות אינדונזיה, הממוקם בצפון האי בורנאו. המחוז מכיל כעיר אחת ו-6 נפות שונות. המחוז הוקם באוקטובר 2012. ברית המחוז היא העיר טנג'ונג סלור. צפון קאלימנטן הוא המחוז החדש ביותר והכי פחות מאוכלס באינדונזיה, והוא הוקם על מנת לזרז את פיתוח האזור ולמנוע את השפעת מלזיה הסמוכה אליו. החלוקה הדתית של המחוז: 59.54% – מוסלמים 31.38% – פרוטסטנטים 7.6% – קתולים 1.16% – בודהיסטים 0.21% – אחרים מדיה וקבצים בנושא צפון קאלימנטן בוויקישיתוף אתר האינטרנט הרשמי של צפון קאלימנטן ערך זה הוא קצרמר בנושא גאוגרפיה של אינדונזיה. אתם מוזמנים לתרום לוויקיפדיה ולהרחיב אותו.
אוכף טובוגאן

אוכף טובוגאן, או מעבר טובוגאן או אוכף טובוגן או טובוגן גאפ (באנגלית: Toboggan Gap) הוא מעבר הרים ברכס מילן שבהרי ויקטורי, באזור חוף פנל בארץ ויקטוריה, שבאנטארקטיקה. המעבר חוצה את רכס מילן, בסמוך מצפון לפסגת טורט. המעבר מאפשר מעבר מזחלות בין רמת הקוטב לבין הנווה של קרחון פרל הארבור. גובהו של מעבר ההרים 2,456 מטרים מעל פני הים; ועקב זאת הוא האתר ה-854 בגובהו באנטארקטיקה. שמו של המעבר ניתן לו על ידי המחלקה הדרומית (Southern Party) של משלחת הסקר הגאולוגי האנטארקטי של ניו זילנד (NZFMCAE), אשר חקרה את אנטארקטיקה בעונת המחקר (הקיץ האנטארקטי) 1962–1963. • Edmund Stump, The Ross Orogen of the Transantarctic Mountains, P 71 אוכף טובוגאן באתר הסקר הגאולוגי של ארצות הברית אוכף טובוגאן באתר הגאזט האנטארקטי של ממשלת ניו זילנד אוכף טובוגאן באתר הגאזט האנטארקטי של ממשלת אוסטרליה אוכף טובוגאן באתר הגאזט האנטארקטי המשווה SCAR של ממשלת אוסטרליה תצלום לוויין של אזור אוכף טובוגאן מחשבון מרחקים - המרחק מאוכף טובוגאן לאתרים סמוכים אוכף טובוגאן באתר mindat ההודעה הרשמית על מתן שמות אנטארקטיים בגאזט השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי הרי אנטארקטיקה לפי גובהם
פסגת ניו ייר (אנטארקטיקה)

פסגת ניו ייר (באנגלית: New Year Peak - מילולית: פסגה ראש השנה או פסגת השנה החדשה) היא פסגה גבוהה בהרי ויקטורי, באזור חוף בורכגרווינק, בארץ ויקטוריה, שבאנטארקטיקה. הפסגה ממוקמת בצידו הצפון-מערבי של אוכף טובוגאן, שברכס מילן. גובהה של הפסגה 2,600 מטרים מעל פני הים; הפסגה היא ההר ה-632 בגובהו באנטארקטיקה. שמה של הפסגה הוצע על ידי ברדלי פילד (Bradley Field), שהיה גאולוג של משלחת הסקר הגאולוגית של ניו זילנד, אשר הקימה מחנה למרגלות הפסגה, בתקופת ראש השנה האזרחית בעונת המחקר (הקיץ האנטארקטי) 1981–1982. פסגת ניו ייר באתר הסקר הגאולוגי של ארצות הברית פסגת ניו ייר באתר הגאזט האנטארקטי של ממשלת ניו זילנד פסגת ניו ייר באתר הגאזט האנטארקטי של ממשלת אוסטרליה פסגת ניו ייר באתר הגאזט האנטארקטי המשווה SCAR של ממשלת אוסטרליה פסגת ניו ייר באתר peakery (מרחקים לאתרים סמוכים) מפת אזור פסגת ניו ייר פסגת ניו ייר באתר mindat מזג אוויר נוכחי מעודכן בפסגת ניו ייר תחזית מזג אוויר עדכנית ארוכת טווח עבור פסגת ניו ייר סטטיסטיקות מזג אוויר ונתוני מזג אוויר היסטוריים עבור פסגת ניו ייר ההודעה הרשמית על מתן שמות אנטארקטיים בגאזט השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי הרי אנטארקטיקה לפי גובהם
פסגת ניו ייר

האם התכוונתם ל... אנטארקטיקה פסגת ניו ייר (אנטארקטיקה) – הר בהרי ויקטורי, באזור חוף בורכגרווינק של ארץ ויקטוריה, שבאנטארקטיקה דרום אפריקה פסגת ניו ייר (ניו זילנד) – הר במחוז קייפ ויינלנדס בפרובינציית הכף המערבי, שבדרום אפריקה ארצות הברית פסגת ניו ייר (מונטנה) – הר במחוז פרגוס במדינת מונטנה, שבארצות הברית
מזרח ג'אווה

מזרח ג'אווה (באינדונזית: Jawa Timur) הוא מחוז באינדונזיה השוכן לאורך המחצית המזרחית של האי ג'אווה. המחוז הוקם באוקטובר 1950, כשנים ספורות לאחר עצמאות המדינה. המחוז מחולק ל-29 נפות ו-9 ערים, בירתו היא העיר סורבאיה. עדויות ארכאולוגיות מצביעות על התיישבות בג'אווה עוד בתקופות פרהיסטוריות. האסלאם הגיע לאזור ג'אווה במהלך המאה ה-16. בתקופה זו חל שגשוג כלכלי רב באזור, והוא הפך למרכז של סחר ימי. בתקופה זו החל גם השלטון ההולנדי באינדונזיה. במהלך המלחמות הנפוליאוניות (בשנים 1811-1814) האיים היו באופן זמני תחת שלטון האימפריה הבריטית. בסופו של דבר השלטון ההולנדי חזר לאינדונזיה בעקבות קונגרס וינה. במהלך הכיבוש היפני של האיים בזמן מלחמת העולם השנייה, מזרח ג'אווה חווה עימותים רבים בין מתנגדים מקומיים לבין השלטון היפני. ע"פ מפקד האוכלוסין האחרון משנת 2020 אוכלוסיית המחוז מנתה כ-40.6 מיליון תושבים, עובדה המציבה אותו כמחוז השני המאוכלס ביותר באינדונזיה (אחרי מערב ג'אווה), אמנם השפה הרשמית היא אינדונזית, אך השפה המדוברת במזרח ג'אווה היא שפת הג'אווה. 96% – מוסלמים 2.4% – נוצרים 0.6% – בודהיסטים 0.5 – הינדואים 0.1% – קונפוציאניזם המחוז נחשב למרכז הכלכלי של מרכז ומזרח אינדונזיה, והוא תורם למעלה מ-15% מהתוצר המקומי הגולמי. בשטח המחוז ישנה המספנה הגדולה במדינה, וכן תעשייה צבאית משמעותית. בנוסף על כך, במזרח ג'אווה ישנם מפעלים גדולים לייצור רכבות, מלט וטקסטיל. מדיה וקבצים בנושא מזרח ג'אווה בוויקישיתוף אתר האינטרנט הרשמי של מזרח ג'אווה (באינדונזית) מזרח ג'אווה, באתר אנציקלופדיה בריטניקה (באנגלית) https://www.citypopulation.de/en/indonesia/admin/ ערך זה הוא קצרמר בנושא גאוגרפיה של אינדונזיה. אתם מוזמנים לתרום לוויקיפדיה ולהרחיב אותו.
ויליאם נון ליפסקומב

ויליאם נון ליפסקומב הבן (באנגלית: William Nunn Lipscomb Jr.;‏ 9 בדצמבר 1919 – 14 באפריל 2011) היה כימאי אמריקאי, זוכה פרס נובל לכימיה לשנת 1976 "על מחקריו בעניין מבנה הבוראנים השופכים אור על בעיות במבנה הקשר הכימי". ויליאם נון ליפסקומב נולד ב-9 בדצמבר 1919 בקליבלנד שבאוהיו. משפחתו עברה ללקסינגטון שבקנטקי בשנת 1920. ליפסקומב נשאר בקנטקי עד שסיים תואר ראשון בכימיה באוניברסיטת קנטקי בשנת 1941. בשנת 1946 סיים ליפסקומב את הדוקטורט במכון הטכנולוגי של קליפורניה. בשנים 1946–1959 לימד ליפסקומב באוניברסיטת מינסוטה. לאחר מכן, החל ללמד באוניברסיטת הרווארד, שם עבד עד שנת 1990. באותה השנה מונה ליפסקומב לפרופסור אמריטוס. משנת 1960 היה ליפסקומב חבר באקדמיה האמריקאית לאמנויות ולמדעים. בנוסף על כך, הוא היה חבר באקדמיה הלאומית למדעים. ליפסקומב נפטר ב-14 באפריל 2011 מדלקת ריאות בקיימברידג', מסצ'וסטס בגיל 91. היו לו כארבעה ילדים משני נישואים. מדיה וקבצים בנושא ויליאם נון ליפסקומב בוויקישיתוף ויליאם נון ליפסקומב, באתר פרס נובל (באנגלית) ויליאם נון ליפסקומב, באתר פרויקט הגנאלוגיה במתמטיקה ויליאם נון ליפסקומב, באתר אנציקלופדיה בריטניקה (באנגלית) ויליאם נון ליפסקומב, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פוליה (פירושונים)

האם התכוונתם ל... פוליה – מחוז בדרום איטליה ג'ורג' פוליה – מתמטיקאי הונגרי פרס פוליה – פרס בתחום המתמטיקה המוענק מדי שנתיים על ידי האגודה למתמטיקה יישומית ותעשייתית (SIAM) פרס פוליה (החברה המתמטית של לונדון) – פרס המוענק על ידי החברה המתמטית של לונדון כ"הוקרה על הסבר יצירתי בעל מעוף או עבור תרומה יוצאת מן הכלל למתמטיקה בממלכה המאוחדת" קאמי פוליה – חסיד אומות העולם מצרפת שנהרג בקרב עם הגרמנים
דאדלי הרשבאך

דאדלי רובט הרשבאך (באנגלית: Dudley Robert Herschbach;‏ נולד ב-18 ביולי 1932) הוא כימאי אמריקאי, זוכה פרס נובל לכימיה לשנת 1986 ביחד עם ג'ון פולני ויואן לי, "על תרומתם בעניין הדינמיקה של תהליכים כימיים אלמנטריים". בחייו פרסם הרשבאך למעלה מ-400 מאמרים בכימיה ובפיזיקה; גם מזווית תאורטית וגם מזווית מעשית. דאדלי הרשבאך נולד ב-18 ביולי 1932 בסן חוזה שבקליפורניה כבכור מבין שישה אחים. בשנים 1954–1955 סיים הרשבאך תואר ראשון ושני במתמטיקה ובכימיה באוניברסיטת סטנפורד. בשנת 1958 סיים דוקטורט בפיזיקה כימית באוניברסיטת הרווארד. כשנה לאחר מכן הצטרף הרשבך לסגל אוניברסיטת קליפורניה בברקלי. בשנת 1961 הפך לפרופסור חבר. כשנתיים לאחר מכן חזר הרשבאך להרווארד. הרשבאך חבר באקדמיה הלאומית למדעים. בשנת 1991 קיבל את המדליה הלאומית למדעים. בנוסף על כך, הוא חבר בביטאון מדעני האטום. מדיה וקבצים בנושא דאדלי הרשבאך בוויקישיתוף דאדלי הרשבאך, באתר פרס נובל (באנגלית) דאדלי הרשבאך, באתר פרויקט הגנאלוגיה במתמטיקה דאדלי הרשבאך, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אירן אגאי

אירן אגאי (בהונגרית: Ágay Irén; בודפשט, 23 בפברואר 1913 – לוס אנג'לס, 3 בספטמבר 1950) הייתה שחקנית יהודייה הונגרייה. רעייתו של הבמאי היהודי-הונגרי סטיב סקיי. אירן אגאי נולדה במשפחה יהודית כבתם של אדולף אגאי (1879-1959), מורה בבית ספר יסודי ושל מאריה שטיינר. היא נולדה כאמור בבודפשט, ברחוב פטרדי 30. הוריה נישאו ב-24 במרץ 1912 ברובע 6 בבודפשט. אירן עברה מספסל הלימודים ישר לבית הספר של התאחדות השחקנים ההונגרית הארצית. היא סיימה את לימודיה בשנת 1931. בשנים 1931 עד 1935 הייתה אמנית בתיאטרון הקומדיה של בודפשט. זכתה להצלחה בעיקר במחזות מודרניים וכן כגיבורה ראשית של סרטי קומדיות. בין היתר שיחקה עם פאל יאבור, אימרה ראדאי ודיולה קאבוש. היא הייתה גיבורה צעירה ואהובה בסרטים העליזים והקלילים של שנות ה-30 של המאה ה-20. קיבלה משימה תובענית יותר בסרט "שני האסירים", שם בנוסף לגיזי באיור גילמה דמות נשית מובילה נוספת בסיפור מלחמת העולם הראשונה של לאיוש זילאהי. ב-28 באוקטובר 1933 נישאה בבודפשט לאישטוואן (סטיב) סקיי, שהיה הבמאי של רוב סרטיה. בני הזוג היגרו לארצות הברית בשנת 1938. בשנת 1950, בצילומי סרט, התמוטטה ונפטרה כשלא הייתה אפילו בת 38. סיבת המוות הייתה יתר לחץ דם. אלכסנדר דיומא (הבן):הגברת עם הקמליות....נישט לאסלו בוש פקטה:הכסף הוא לא הכל....רוז'י יוז'ף לנדיאל:אֶמי....אֶמי שאנדור הוניאדי:ריץ, 1919....אילונה קאופמן - פלבר:ארוחת ערב בשמונה....פאולה ג'ורג' ברנרד שו:קיסר וקלאופטרה....קלאופטרה דודה איזה (1933) הכל למען האישה! (1934) הרומן של אידה (1934) עץ השיטה הסגול (1934) פרח החיטה (1934) אמי (1934) הוד מלכותו רוקד ואלס (אוסטרי 1934) Sanders of the River (אנגלית 1935) הנמען לא ידוע (1935) סנסציה (1936) Hochzeitsreise zu 50% (1937) ירח דבש בחצי מחיר (1936) הצילו, ירשתי! (1937) אתה תהיה בעלי (1938) שני אסירים (1938) סוזן המופלאה (1946) אמזון קווסט (1949) המייפל (1987) אירן אגאי בלקסיקון הונגרי לאמנות הבמה. ספריית שחקנים מדיה וקבצים בנושא אירן אגאי בוויקישיתוף אירן אגאי a PORT.hu-n (בהונגרית) אירן אגאי, באתר "Find a Grave" (באנגלית) אירן אגאי, במסד הנתונים הקולנועיים IMDb (באנגלית) Születése bejegyezve a Budapest VII. kerületi anyakönyv 469/1913. folyószáma alatt - a 79. oldalon A házasságkötés bejegyezve a Bp. VI. ker. állami házassági akv. 385/1912. folyószáma alatt A házasságkötés bejegyezve a Bp. VI. ker. állami házassági akv. 1570/1933. folyószáma alatt.
בצקת ריאות תלוית גובה

בצקת ריאות תלוית גובה (באנגלית: High-altitude pulmonary edema, או בקיצור: HAPE) היא צורה מסכנת חיים של בצקת ריאות, שאינה ממקור לבבי, המופיעה אצל אנשים בריאים בגבהים, בדרך כלל מעל 2,500 מטר מעל פני הים, אם כי בעלי גורמי סיכון עלולים לסבול מתסמינים גם בגבהים נמוכים יותר. בצקת ריאות תלוית גובה היא סיבוך של מחלת גבהים, וגורם המוות העיקרי הקשור לחשיפה לגובה רב, עם שיעורי תמותה גבוהים בהיעדר טיפול חירום הולם. באופן קלאסי, בצקת ריאות תלוית גובה מתרחשת בקרב אנשים החיים בגובה נמוך הנוסעים לגובה גבוה, אך היא נפוצה גם אצל אנשים שגרים בגובה רב, לאחר שחזרו משהייה בגובה נמוך. תסמיני בצקת ריאות תלוית גובה כוללים קוצר נשימה במנוחה, שיעול, חולשה או ירידה בביצועי הפעילות הגופנית ולחץ או גודש בחזה. סימני הבצקת כוללים חרחורים או צפצופים בהאזנה לריאות, כיחלון מרכזי, טכפניה (נשימה מהירה) וטכיקרדיה (דופק מהיר). לעיתים, בצקת ריאות תלוית גובה באה בשילוב עם בצקת מוחית תלוית גובה. הגורם הפתו-פיזיולגי העיקרי הגורם לבצקת ריאות תלוית גובה הוא הירידה בלחץ החלקי של החמצן העורקי הנגרם כתוצאה מלחץ האוויר הנמוך בגבהים. ישנם גורמי סיכון רבים לבצקת ריאות תלוית גובה כמו מין (זכר), גורמים גנטיים, היסטוריה של בצקת ריאות תלוית גובה, קצב העלייה לגובה, חשיפה לקור, גובה השיא, עוצמת המאמץ הגופני ומצבים רפואיים בסיסיים מסוימים, כמו יתר לחץ דם ריאתי. ההמלצה העיקרית למניעת בצקת ריאות תלוית גובה היא עלייה הדרגתית בגובה. ה-Wilderness Medical Society ממליצים למטפסים לגובה של מעל 3,000 מטר לא לעלות מעל 500 מטר ביום ולכלול יום מנוה כל 3–4 ימים. אם יש קושי בביצוע ההנחיות מומלץ ימי מנוחה רבים לפני או אחרי העליות הגדולות בגבהים. התרופה הנחקרת והמועדפת ביותר למניעת בצקת ריאות תלוית גובה היא ניפדיפין, שמרחיב כלי דם ריאתיים ומונע את יתר לחץ הדם הריאתי הנגרם מהעלייה לגובה. בנוסף, מומלץ למי שעולה לגבהים במהירות להימנע מאלכוהול ותרופות שינה. הטיפול המומלץ כקו ראשון לבצקת ריאות תלוית גובה היא ירידה לגובה נמוך במהירות האפשרית ושיפור בתסמינים נראה כבר בירידה של כ-500 עד 1,000 מטר. עם זאת, במצבי בצקת קלי, לא חובה לרדת בגובה ולעיתים התחממות, מנוחה וחמצן יכולים לשפר את התסמינים. מחלת גבהים Roach, James M.; Schoene, Robert B. (2002). "High-Altitude Pulmonary Edema" (PDF). In Pandolf, Kent B.; Burr, Robert E. (eds.). Medical Aspects of Harsh Environments. Vol. 2. Washington, DC: Borden Institute. pp. 789–814. OCLC 64437370. Gallagher, MD, Scott A.; Hackett, MD, Peter (August 28, 2018). "High altitude pulmonary edema". UpToDate. Retrieved May 2 2019. "Altitude Illness Clinical Guide For Physicians". www.high-altitude-medicine.com. נבדק ב-2020-04-30. Auerbach, Paul S. (2017). Wilderness Medicine. Elsevier. pp. 20–25. Luks, MD, Andrew M.; McIntosh, MD, MPH, Scott E.; Grissom, MD, Colin K.; et al. (2014). "Wilderness Medical Society Practice Guidelines for the Prevention and Treatment of Acute Altitude Illness: 2014 Update". Wilderness & Environmental Medicine. 25 (24): S4–S14. doi:10.1016/j.wem.2014.06.017. PMID 25498261.{{cite journal}}: תחזוקה - ציטוט: multiple names: authors list (link) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
טריפ

האם התכוונתם ל... מצב נפשי טריפ רע – סוג של התקף של אי שקט וחרדה, התנסות מפחידה או מטרידה שהיא סיבוך או ביטוי להרעלה באמצעות צריכת סמים הזייתים (הלוצינוגנים) גאוגרפיה מפרץ טריפ (אנטארקטיקה) – מפרץ באזור חוף סקוט של ארץ ויקטוריה, שבאנטארקטיקה טריפ (אי) – אי בדרום מפרץ טריפ, למול אזור חוף סקוט, בארץ ויקטוריה, שבאנטארקטיקה מפרץ טריפ (מרילנד) – מפרץ במחוז דורצ'סטר במדינת מרילנד שבארצות הברית תרבות פופולרית מוזיקה טריפ הופ – ז'אנר (סוגה) מוזיקלית שהתפתח בבריטניה לקראת אמצע שנות ה-90 של המאה ה-20 אגו טריפ (שיר) – סינגל שהוקלט על ידי הזמרת הישראלית עלמה זהר קולנוע רוד טריפ – סרט קומדיה אמריקאי משנת 2000 בבימויו של טוד פיליפס טלוויזיה צ'ארלס טאקר – המכונה "טריפ" – Trip, הוא דמות בדיונית ביקום הבדיוני של זיכיון "מסע בין כוכבים", שמופיע בסדרת הטלוויזיה "מסע בין כוכבים: אנטרפרייז" מבנה מלון טריפ ירושלים בת שבע – מלון בירושלים